עמרם חזנוב

עמרם חזנוב (בלועזית: Amram Khazanov) (1890–1973) הוא מראשוני האגרונומים ילידי ארץ ישראל, בנו של הביל"ויי יעקב שלמה חזנוב והבן השני שנולד במושבה גדרה.

== ביוגרפיה ==
עמרם חזנוב נולד בגדרה בשנת תרנ"א (1890) להוריו הביל"ויים חיה ויעקב שלמה חזנוב והיה בן יחיד להוריו. עמרם היה הבן השני שנולד בגדרה. הבן הראשון בגדרה היה אמנון הורביץ, אשר לימים פעלו יחד לקידום החקלאות בארץ ישראל. עמרם סיים את לימודיו בבית הספר היסודי בגדרה ועבר ללמוד בבית הספר למל בירושלים. שפות הלימוד בבית הספר היו גרמנית ועברית.

בסיום לימודיו בירושלים ב-1906 עבר ללמוד באוניברסיטה האמריקנית בביירות, בלבנון למשך שנה. עקב סיבה בריאותית לא סיים לימודיו בביירות וחזר לעבוד במשק של אביו בגדרה. לאחר מכן עבר לעבוד בחוות הניסיונות של אהרון אהרונסון בעתלית. ב־1912 כשהגיעה שעתו לשרת בצבא הטורקי, התגייס והיה מראשוני בני היישוב העברי בארץ ישראל ששרתו בצבא הטורקי. אביו יעקב שלמה חזנוב התנגד לשירות בצבא הטורקי. שלושה חודשים לאחר גיוסו "פדה" אביו את שחרורו על ידי תשלום של 50 לירות טורקיות.

עם שחרורו מהצבא הטורקי שקל ללמוד אגרונומיה בבורדו בצרפת. בעצתו של אהרון אהרונסון, מכיוון שתנאי האקלים בבורדו שונים מאלה שבארץ ישראל הבין שלימודיו לא יהיו שימושיים והחליט עמרם ללמוד בקליפורניה. בסוף 1912 החל ללמוד באוניברסיטת ברקלי בקליפורניה שם זכה למלגת לימודים שהעניק ג'וליוס רוזנוולד. בחופשות עבד בחוות חקלאיות באזור כדי לצבור ניסיון ולממן את קיומו. זמן קצר אחרי תחילת לימודיו בברקלי פרצה מלחמת העולם הראשונה. ממכתבי אביו<ref></ref> אליו עולה שאם היה חוזר בזמן המלחמה היה צפוי לעונש מוות שכן נחשב לעריק מהצבא הטורקי. הוא סיים את לימודיו בברקלי כאגרונום המתמחה בפתולוגיה של צמחים ב־1917. עמרם חזר לארץ ב־1919 לאחר סיום מלחמת העולם הראשונה וקבלת אישור כניסה מהבריטים.

== תרומתו לאגרונומיה ==
עמרם חזנוב בעבודתו כאגרונום
לאחר חזרתו לארץ ישראל, התמנה ב-1920 על ידי צבי הנרי פרנק, נציג הברון רוטשילד בישראל, כממונה על קידום המושבות בגליל. אחר כך הקים והתמנה למנהלה של חוות הניסיונות זרעוניה<ref name=":0"></ref> שליד בנימינה שעסקה בבדיקה ואיקלום גידולים וזנים חדשים ובשיטות עיבוד מתקדמות של מספוא, דגנים, גידולי תעשייה, שקדים, תאנים, גפנים ועצי פרי נשירים. באותה תקופה רכשה פיק"א את רוב השטחים של אדמות קיסריה. חזנוב התחיל את פרויקט הייעור של חולותיה על ידי נטיעת עצי אקליפטוס, השיטה ארוכת העלים וצמחים רבים נוספים. התרומה החשובה של הניסויים בזרעוניה הייתה הכנסתו של העשב הסודני<ref name=":1"></ref>.

בתפקיד זה גם הפך את המושבה החדשה בנימינה למעין "בית גידול"<ref></ref>, שבו בחן את ניסיונותיו בטרם העבירם לאזורים קשים יותר. הוא גם ניצל את תנאי הקרקע והאקלים המיוחדים של האזור לפעילות תעשייתית-חקלאית ראשונה במינה בארץ – הקמת מפעל הבשמים "יסמין", שהוקם בשנת 1924.

בשנת 1927 לקח על עצמו לתכנן ולנהל את הניסויים במחלקת המטעים בחוות הניסיונות, שיזם והקים יצחק וולקני ליד נהלל.

בשנת 1929 הקים חזנוב משתלת הדרים גדולה ליד פרדס חנה<ref name=":1" />.

ב־1929 התמנה לאגרונום הראשי של פיק"א<ref name=":0" /> אשר בין השאר עסקה בייבוש ביצות כבארה וחדרה. בתפקיד זה עמרם הגה את הקמת המחלקה למטעים במכון וולקני<ref></ref>. כאגרונום ראשי בפיק"א, שמומנה על ידי הברון רוטשילד, נשלח גם לאבחן ולהציע פתרונות לבעיות במטעי תפוזי השמוטי בחוות הגידול שהיו בבעלות הברון באפריקה (מרוקו - 1933, רודזיה ועוד). עמרם פיתח זן שקדים הקרוי על שמו "חזנוב"<ref></ref> שלא זכה להצלחה מסחרית ומגודל היום אך ורק באוסף של נווה יער, מרכז המחקר הצפוני של מינהל המחקר החקלאי<ref></ref>. כמו כן, עמרם פיתח זן תפוזים הקרוי על שמו "חזנוב"<ref></ref> שייחודו בכך שנתן פרי מוקדם יותר.

חזנוב הקדיש מאמץ רב לסיוע בהקמתה וביצורה של ההתיישבות בגליל<ref name=":1" />. לרבים מהמתיישבים שימש מורה ומדריך. הוא הניח את היסודות לנטיעת כרמים ומטעי עצי הפרי הנשירים באזור.

פרסומיו הופיעו בכתבי עת בינלאומיים האחד בנושא משמש<ref></ref> והשני בנושא פיקוס<ref></ref>.

בספרו "נתיב הביל"ויים", מגדיר בלקינד את עמרם כאחד האגרונומים המובילים בארץ ישראל<ref></ref>.

בשנים 1925 עד 1940 התגורר בחיפה, בשכונת בת גלים ואחר כך בשכונת הדר הכרמל.

בשנת 1948 נשלח מטעם אגודת הכורמים לחקור בצרפת את אפשרויות המיכון בעבודת מטעי הגפן<ref name="ReferenceA"></ref>, יחד עם האגרונום [http://www.tidhar.tourolib.org/tidhar/view/7/2852?search&#x5B;&#x5D;=חזנוב&search&#x5B;&#x5D;=עמרם יהודה קרניאל].בשנת 1941 חזרו עמרם, אשתו אסתר ובנותיהם שרה ושולמית, לגדרה לנהל את משק חזנוב.

ב-1944 נבחר עמרם ליו"ר ועד המושבה<ref name="ReferenceA"/> גדרה.

עמרם חי בגדרה וניהל את המשק החקלאי של המשפחה עד למותו ב־1973.עמרם שלט היטב בעברית, ערבית, אנגלית וצרפתית וכן דיבר יידיש, טורקית וגרמנית.

טקסט=עמרם חזנוב בתמונה משמאל בביצות כבארה בשנות ה-20. לצידו אנשי פיק"א נוספים (משמאל לימין): ולימינו משה גינזבורג, גזבר כללי; [[צבי הנרי פרנק, דירקטור; שמואל גולדמן, מהנדס; יואל רוזנהאק מנכ"ל פיק"א.|ממוזער|עמרם חזנוב בתמונה משמאל בביצות כבארה בשנות ה-20. לצידו אנשי פיק"א נוספים (משמאל לימין): ולימינו משה גינזבורג, גזבר כללי; צבי הנרי פרנק, דירקטור; שמואל גולדמן, מהנדס; יואל רוזנהק מנכ"ל פיק"א.]]
אסתר אשתו נולדה באוקראינה בשנת תרנ"ט 1899 למשפחת סמילנסקי. משה סמילנסקי איש הציבור והסופר מרחובות היה דודה.

אחותה חנה צמח הייתה נשואה לסופר, המבקר והאגרונום שלמה צמח (חברו מילדות ובן עירו של דוד בן-גוריון).

עמרם ואסתר קבורים בבית העלמין בגדרה.

== לקריאה נוספת ==
* יגאל אלון, אביב חלדו, ביוגרפיה, הוצאת הקיבוץ המאוחד, 2004 תשס"ד
* בנתיב הביל"ויים, ישראל בן מאיר בלקינד
* ראיון שערך שאול כץ עם עמרם חזנוב, 10.5.71 שמור בארכיון המוזיאון לתולדות גדרה והביל"ויים

== קישורים חיצוניים ==

* [https://www.bookgallery.co.il/content/hebrew/bookpageschema.asp?bookpageid=117554 יעקב שלמה חזנוב 1863–1922: איש מבני בילו]: לקט ממכתביו, פרדס חנה: טרקלין, 1979. (ליקט וההדיר בן המשפחה גדעון חזנוב, שגם הוסיף דברים לזכרו)
* [https://www.e-vrit.co.il/Product/24611/%D7%94%D7%91%D7%99%D7%9C_%D7%95%D7%99%D7%99 הביל"ויי, יעקב שלמה חזנוב], 2022, כפרי ניהול והשקעות בע"מ, מנדלי
* 
* [https://www.google.com/search?q=עמרם+חזנוב+ויקיפדיה&rlz=1C1CHZL_iwIL751IL751&sxsrf=ALeKk00vGpUn7HugX9lFOVOb8Mthb3ggWg:1613403121206&tbm=isch&source=iu&ictx=1&fir=ppm5C-4qWOyoVM%252CGH6N2zKyvGQacM%252C_&vet=1&usg=AI4_-kS34BwEKnGTSQcQ8mgziHiiwsPR2Q&sa=X&ved=2ahUKEwi-zKz_muzuAhXKA2MBHS_CCs4Q9QF6BAgUEAE#imgrc=ppm5C-4qWOyoVM תמונה של פקידי הברון ובהם עמרם חזנוב בביצות כבארה]
* [https://lib.cet.ac.il/pages/item.asp?item=1881 הקמת המושבה בנימינה, הספרייה הווירטואלית מט"ח]
* [https://www.agri.gov.il/he/pages/920.aspx ההיסטוריה של המכון למטעים במרכז הוולקני (אתר משרד החקלאות)]
* [https://www.nli.org.il/he/newspapers/dav/1973/08/24/01/article/194/?e=-------he-20--1--img-txIN%7ctxTI--------------1 בני עמרם, יחידי,] דבר, 24 באוגוסט 1973 (מכתביו של חזנוב לבנו)
* [http://www.e-mago.co.il/Editor/art-2155.htm גלויה ששלח יעקב שלמה חזנוב, לבנו שהיה סטודנט בקליפורניה], דרך בית הדואר הטורקי "רחובות (יפו)", באתר e-mago; על המעטפה בולים טורקיים ואת החותמת "ביטול הקפיטולציות"
* אנציקלופדיה לחלוצי היישוב ובוניו, דוד תדהר, עמודים [http://www.tidhar.tourolib.org/tidhar/view/2/655?search&#x5B;&#x5D;=חזנוב&search&#x5B;&#x5D;=עמרם 655], [http://www.tidhar.tourolib.org/tidhar/view/7/2852?search&#x5B;&#x5D;=חזנוב&search&#x5B;&#x5D;=עמרם 2852]
* הארכיון הציוני, [http://www.zionistarchives.org.il/AttheCZA/Pages/Yasmin.aspx אסופת המאה // המושבה שהייתה לגן של יסמין]
* [https://volcaniarchive.agri.gov.il/skn/c6/אסיף_מאגר_המחקר_החקל/e1297/a_plan_for_the_development_of_3_4_million_dunams_in_northern_palestine_part_one?nsid=2#cq=ASa5חזנוב%7C&search=dfcfe23de96c151391df0980b9046df7&entity_number=1 תוכנית לפיתוח חקלאי של צפון הארץ, הסוכנות היהודית, הפרק שעוסק בגליל העליון, 1948, אסיף מאגר המחקר החקלאי]

== הערות שוליים ==

קטגוריה:אגרונומים ישראלים
קטגוריה:אגרונומים ביישוב
קטגוריה:חקלאות: חוקרים
קטגוריה:בוגרי בית הספר למל
קטגוריה:בוגרי אוניברסיטת קליפורניה בברקלי
קטגוריה:גדרה: אישים
קטגוריה:אנשי היישוב ילידי הארץ
קטגוריה:אישים הקבורים בגדרה
קטגוריה:ישראלים שנולדו ב-1880
קטגוריה:ישראלים שנפטרו ב-1973